《逋客叔菊筵》
明代·王彦泓

几拍吴歈日渐曛，后堂香发卷帘闻。登墙雪貌东家子，映烛明姿左阿君。

花气与人浑不辨，竹声如肉骤难分。分明玉树尊前坐，知是何人梦里云。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。